Limbažu slimnīca

Limbažu slimnīca ir pirmā līmeņa slimnīca, kas atrodas Klostera ielā 3 Limbažos. 
Slimnīcā darbojas uzņemšanas nodaļa, dienas stacionārs, kā arī poliklīnika Klostera ielā 6A, diagnostiskie kabineti un laboratorija.

 Vēsture 
1392. gadā līdzās Limbažu pilsētai uzcēla slimnīcu spitālīgo, bet 100 gadus vēlāk - arī venerisko slimību ārstēšanai. Slimniekus apkopušas Sv. Annas sieviešu klostera mūķenes. Pilsētā darbojās arī franciskāņu klosteris. Limbažu slimnīca ar 20 gultām un nespējinieku nams izveidoti 1861. gadā.Latvijas pilsētas: enciklopēdija. Rīga: Preses nams, 1999. 590 lpp.

Pirms Pirmā pasaules kara pilsētas slimnīca atradās P. Zeiberta namā Parka ielā 7.
1928. gadā Limbažu pilsētas slimnīcu ar 30 gultas vietām iekārtoja namā Dārza ielā 10, 1935. gadā atklāja bakterioloģisko labaratoriju.
Limbažu pilsētas un apkārtnes veselības aizsardzības savienības slimnīcas ēka celta funkcionālisma stilā 1936. gadā pēc arhitekta Aleksandra Klinklāva projekta. Darbu slimnīca uzsāka 1937. gada novembrī, tajā bija 53 vietas - terapijas, ķirurģijas, dzemdību, ginekoloģijas un lipīgo slimību nodaļās. Pēc mēneša slimnīca nopirka tolaik labāko rentgena aparātu, darbojās arī ķīmiski-bakterioloģiskā laboratorija. Pirmais slimnīcas direktors bija Juris Paegle (1900-1964), kuru gadu vēlāk nomainīja Juris Jerums (1907-1980).Limbažu slimnīca

Pēc Otrā pasaules kara 1947. gadā Limbažu pilsētas slimnīcu pārdēvēja par Limbažu apriņķa slimnīcu, 
1949. gadā par  Limbažu rajona slimnīcu, 1958. gadā par Limbažu rajona apvienoto slimnīcu, 1962. gadā par Limbažu zonālo slimnīcu, 1967. gadā par Limbažu rajona centrālo slimnīcu.
1994. gadā tā atguva Limbažu slimnīcas nosaukumu.fonda kartīte
No 1997. gada tā bija Limbažu rajona pašvaldības uzņēmums bezpeļņas organizācija "Limbažu slimnīca", kurai 1998. gadā pievienoja Limbažu rajona poliklīniku. 2004. gadā to pārdēvēja par SIA „Limbažu slimnīca”, kas darbojās kā daudzprofilu lokālā slimnīca. 2009. gadā slimnīcu reformas gaitā slēdza visas stacionāra nodaļas.

 Atsauces 

Kategorija:I un II līmeņa slimnīcas Latvijā
Kategorija:Limbaži